શનિવારે, ગુજરાત વિધાનસભાની ચૂંટણીના પ્રથમ તબક્કાનું મતદાન શરૂ થઇ જશે. સાથે જ ગુજરાતના બીજા તબક્કા પહેલા ગુજરાતમાં પોત પોતાના પક્ષનો પ્રચાર કરવા માટે કોંગ્રેસ ઉપાધ્યક્ષ રાહુલ ગાંધી અને ભાજપ સ્ટાર પ્રચારક તેવા પીએમ નરેન્દ્ર મોદી આજે ગુજરાતની મુલાકાતે છે. ઉલ્લેખનીય છે કે આજથી પીએમ મોદી ગુજરાતના બે દિવસના પ્રવાસે છે. જેમાં સવારે તે બનાસકાંઠાના ભાભરમાં જનસભાને સંબોધશે. તે પછી કલોક અને હિંમતનગરમાં પણ પીએમની જાહેર સભા યોજાવાની છે. તો સાંજે અમદાવાદના વટવામમાં તેમની સભા છે. અને 9 ડિસેમ્બરે મોદી પંચમહાલના લુણાવાડામાં સભા સંબોધશે. તે પછી 11 વાગે છોટા ઉદેપુરના બડોલી, આણંદ અને મહેસાણામાં જનસભા સંબોધશે. વધુમાં ભાજપના અધ્યક્ષ અમિત શાહ પણ આજે ડીસામાં જનસભા કરવાના છે. આમ અમિત શાહ અને પીએમ મોદી બન્ને આજે બનાસકાંઠામાં અલગ અલગ જગ્યાએ જનસભાઓ કરીને વોટ માંગશે.